  Майя Бывальцева Удмуртиын коронавирус вӧлмонэз дугдытон вылысь 25-тӥ коньывуонысен выль сюбегатонъёс кутӥсько. Со сярысь элькунлэн тӧроез Александр Бречалов мерлыко вотэсъёсысь бамаз ивортӥз. - вордӥськонысен вузкарон, вузкарон но шулдыръяськон центръёсын калыкез сюдон предприятиос ужамысь дугдозы, доразы нимаз пырон интызы ӧвӧл ке; - физкультура но спорт удысысь огазеяськонъёслы, фтнес-центръёслы ужаны яра, пырон азьын ваньзылэсь температуразэс мертаны быгато, отын ужасьёслэн но мугорзэс кыдатыны ветлӥсьёслэн вакцинаци яке висем сярысь сертификатсы, яке берло 72 час ӵоже лэсьтэм ПЦР-тестсы вань ке. 30-тӥ коньывуонысен 7-тӥ шуркынмонозь - вузкарон но шулдыръяськон центръёс, калыкез сюдон предприятиос, СПА-салонъёс, чеберлыкъя салонъёс, парикмахерскойёс, солярийёс, массаж салонъёс, мунчоос, саунаос ужало, соослэн пырон азьын ваньзылэсь температуразэс мертаны быгато, отын ужасьёслэн но мугорзэс кыдатыны ветлӥсьёслэн вакцинаци яке висем сярысь сертификатсы, яке берло 72 час ӵоже лэсьтэм ПЦР-тестсы вань ке; - быдэс вуымтэос вузкарон, вузкарон но шулдыръяськон центръёсы бадӟымъёстэк ветлыны уг быгато (пиналъёс понна ПЦР-тест одно ик луыны кулэ ӧвӧл); - нылпи садъёсын дежурной грппаос ужало. 30-тӥ коньывуонысен нимысьтыз косэмозь - школаос, шор ёзо ӧнер дышетскониос, вузъёс но ватсаса тодон-валан сётӥсь дышетсконниос дистанционной амалэн ужанэ выжо; - МФЦ-ын юрттӥськет басьтыны луэ азьвыл гожтӥськыса гинэ но вакцинаци яке висем сярысь сертификатэн, яке берло 72 час ӵоже лэсьтэм ПЦР-тестэн но сыӵе ужкагазъёстэк адямиосты нимаз висъяса; - кунокуаос но хостелъёс вакцинаци яке висем сярысь сертификатэн, яке берло 72 час ӵоже лэсьтэм ПЦР-тестэн гинэ адямиосты куто; - 60 но солэсь трос аресъем арлыдоос нимаз висъяськыса улыны кулэ, соос тазалыкез утён удысын ужасьёс ӧвӧл ке яке огазеяськонзы соостэк ужзэ азинтыны уг быгаты ке. Дышем улон радэ берытскыны быгатом, куке ковидэн черлан кулэсмоз н дэмен иммунитет кылдытэмын луоз, мукет сямен вераса, 80 процентэз улӥсьёс прививка пуктозы. Али кулэезлэс ӝыныез вакцинациез ортчиз – 467 сюрс адями Александр Бречалов, Удмуртилэн тӧроезТодэ вайытом, театръёс но кинотеатръёс 11-тӥ коньывуонысен уг ужало ни. Фуд-кортъёс 29-тӥ куарусёнысен ворсаськизы. Тегъёс: Тазалык Ижкар висён Удмуртия коронавирус  